Document ID: 32009R0649

REGOLAMENT TAL-KUMMISSJONI (KE) Nru 649/2009
tat-23 ta' Lulju 2009
li jadatta ċerti kwoti tal-ħut għall-2009 fil-kuntest tal-ġestjoni tal-kwoti tas-sajd minn sena għall-oħra
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli tar-riżorsi tas-sajd skont il-Politika Komuni dwar is-Sajd (1) [tas-Sajd], u b’mod partikolari l-Artikolu 23(4) tiegħu,
Wara li kkunsidrat ir-Regolament tal-Kunsill (KE) Nru 847/96 tas-6 ta’ Mejju 1996 li jintroduċi kondizzjonijiet addizzjonali għal tmexxija minn sena għal sena tal-TAC u l-kwoti (2) u partikolarment l-Artikolu 4(2) tiegħu,
Billi:
(1)
Skont l-Artikolu 23(4) tar-Regolament (KE) Nru 2371/2002, meta l-Kummissjoni tkun stabbilixxiet li Stat Membru jkun qabeż l-opportunitajiet tas-sajd li kienu allokati lilu, il-Kummissjoni għandha tħaddem tnaqqis mill-opportunitajiet tas-sajd tal-futur ta’ dak l-Istat Membru.
(2)
L-Artikolu 5 tar-Regolament (KE) Nru 847/96 jistabbilixxi l-kriterji u l-kundizzjonijiet li fihom il-Kummissjoni tista’ topera tnaqqis bħal dan.
(3)
Skont l-Artikolu 4(2) tar-Regolament (KE) Nru 847/96, Stat Membru li għalih tkun ġiet allokata kwota rilevanti jista’ jitlob lill-Kummissjoni, qabel il-31 ta’ Ottubru tas-sena ta’ applikazzjoni tal-kwota, biex iżomm 10 % tal-kwota tiegħu għat-trasferiment lis-sena ta’ wara. Il-Kummissjoni għandha żżid il-kwantità miżmuma mal-kwota rilevanti.
(4)
Ir-Regolament tal-Kunsill (KE) Nru 2015/2006 tad-19 ta’ Diċembru 2006 li jiffissa għall-2007 u l-2008 l-opportunitajiet ta’ sajd għall-istokkijiet ta’ ħut tal-baħar fond għall-bastimenti Komunitarji (3), ir-Regolament tal-Kunsill (KE) Nru 1404/2007 tas-26 ta’ Novembru 2007 li jistabbilixxi l-opportunitajiet tas-sajd u l-kondizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku għall-2008 (4), ir-Regolament tal-Kunsill (KE) Nru 1579/2007 tal-20 ta’ Diċembru 2007 li jistabbilixxi, għall-2008, l-opportunitajiet tas-sajd u l-kondizzjonijiet assoċjati magħhom applikabbli fil-Baħar l-Iswed għal ċerti stokkijiet ta’ ħut u gruppi ta’ stokkijiet ta’ ħut (5) u r-Regolament tal-Kunsill (KE) Nru 40/2008 tas-16 ta’ Jannar 2008 li jistabbilixxi għall-2008 l-opportunitajiet ta’ sajd u l-kondizzjonijiet assoċjati magħhom għal ċerti stokkijiet ta’ ħut u gruppi ta’ stokkijiet ta’ ħut, applikabbli fl-ilmijiet tal-Komunità u, għal bastimenti Komunitarji f’ilmijiet fejn huma meħtieġa limiti ta’ qbid (6), jiffissaw il-kwoti għal ċerti stokkijiet għall-2008 u jispeċifikaw liema stokkijiet jistgħu jkunu soġġetti għall-miżuri previsti mir-Regolament (KE) Nru 847/96.
(5)
Regolament tal-Kunsill (KE) Nru 1139/2008 tal-10 ta’ Novembru 2008 li jistabbilixxi, għall-2009, l-opportunitajiet ta’ sajd u l-kondizzjonijiet assoċjati applikabbli fil-Baħar l-Iswed għal ċerti stokkijiet ta’ ħut (7), ir-Regolament tal-Kunsill (KE) Nru 1359/2008 tat-28 ta’ Novembru 2008 li jiffissa għall-2009 u l-2010 l-opportunitajiet ta’ sajd ta’ bastimenti tas-sajd Komunitarji għal ċerti stokkijiet ta’ ħut tal-baħar fond (8), Regolament tal-Kunsill (KE) Nru 1322/2008 tat-28 ta’ Novembru 2008 li jistabbilixxi l-opportunitajiet tas-sajd u l-kondizzjonijiet assoċjati għal ċerti stokkijiet ta’ ħut u gruppi ta’ stokkijiet ta’ ħut applikabbli fil-Baħar Baltiku għall-2009 (9) u r-Regolament tal-Kunsill (KE) Nru 43/2009 tas-16 ta’ Jannar 2009 li jistabbilixxi għall-2009 l-opportunitajiet tas-sajd u l-kundizzjonijiet assoċjati għal ċerti stokkijiet tal-ħut u gruppi ta’ stokkijiet tal-ħut, applikabbli fl-ilmijiet Komunitarji, għal bastimenti Komunitarji, f’ilmijiet fejn huma meħtieġa limiti tal-qbid (10), jiffissaw il-kwoti għal ċerti stokkijiet għall-2009.
(6)
Għar-Renju Unit u l-Irlanda u għall-Polonja, xi wħud minn dawn il-kwoti tal-2009 ġew adattati mir-Regolament tal-Kummissjoni (KE) Nru 147/2007 tal-15 ta’ Frar 2007 li jadatta ċerti kwoti tas-sajd mill-2007 sal-2012 (11) u Regolament tal-Kummissjoni (KE) Nru 635/2008 tat-3 ta’ Lulju 2008 li jadatta l-kwoti tas-sajd għall-merluzz li għandhom ikunu allokati lill-Polonja fil-Baħar Baltiku (Subdiviżjonijiet 25-32, Ilmijiet tal-KE) mill-2008 sal-2011 skont ir-Regolament tal-Kunsill (KE) Nru 338/2008 (12)
(7)
Ċerti Stati Membri talbu, qabel il-31 ta’ Ottubru 2008, skont l-Artikolu 4(2) tar-Regolament (KE) Nru 847/96, illi parti mill-kwoti tagħhom għall-2008 jinżammu u jiġu ttrasferiti għas-sena ta’ wara. Fil-limiti indikati f’dan ir-Regolament, il-kwantitajiet miżmuma għandhom jiġu miżjuda mal-kwota tas-sena 2009.
(8)
Fuq il-bażi tal-Artikolu 5 (1) tar-Regolament (KE) Nru 847/96, it-tnaqqis minn kwoti nazzjonali għall-2009 għandu jkun fuq livell ekwivalenti għall-ammont żejjed li jkun inqabad. Fuq il-bażi tal-Artikolu 5(2) tar-Regolament (KE) Nru 847/96 għandu jsir tnaqqis proporzjonali mill-kwoti nazzjonali għall-2009 f’każ ta’ sajd żejjed ta’ qabdiet permessi fl-2008 għal ċerti stokkijiet identifikati fir-Regolamenti (KE) Nru 2015/2006, (KE) Nru 1404/2007, (KE) Nru 1579/2007 u (KE) Nru 40/2008.
(9)
Għal ċerti Stati Membri t-tnaqqis li għandu jiġi applikat huwa ogħla mill-kwoti rispettivi tagħhom għall-2009. Fid-dawl tar-regoli stipulati fl-Artikolu 23(4) tar-Regolament (KE) Nru 2371/2002, għal skopijiet ta’ trattament ugwali tal-Istati Membri u sabiex isir kontribut għall-konservazzjoni tar-riżorsi b’mod effettiv permezz ta’ kumpens sħiħ kemm jista’ jkun għal sajd żejjed li seħħ fl-imgħoddi, huwa xieraq li jiġi żgurat li anke f’każijiet bħal dawn jitnaqqas l-ammont kollu. B’konsegwenza, il-bastimenti ta’ dawk l-Istati Membri m’għandhomx jitħallew jistadu għall-ispeċijiet konċernati fiż-żoni rilevanti fl-2009 u l-kwantitajiet li jkun għad fadal biex jitnaqqsu għandhom jitnaqqsu fis-snin sussegwenti. Il-Kummissjoni għandha għalhekk, f’konformità mal-proċedura msemmija fl-Artikolu 23(4) tar-Regolament (KE) Nru 2371/2002, tnaqqas il-kwantità li jifdal mill-kwota rilevanti għall-2010 u, kif xieraq, għas-snin sussegwenti.
(10)
Madankollu, l-Istati Membri għandhom jitħallew jikkumpensaw il-kwantitajiet li jifdal jitnaqqsu, sabiex matul l-2009 jinkisbu opportunitajiet addizzjonali tas-sajd għall-istokk ikkonċernat permezz ta’ skambju tal-kwoti fuq il-bażi tal-Artikolu 20(5) tar-Regolament (KE) Nru 2371/2002 u b’hekk jiġi evitat it-tnaqqis ta’ dawk il-kwantitajiet mill-opportunitajiet tas-sajd tagħhom għall-2010 jew is-snin sussegwenti.
(11)
Il-miżuri pprovduti f’dan ir-Regolament huma skont l-opinjoni tal-Kumitat tas-Sajd u l-Akkwakultura,
ADOTTA DAN IR-REGOLAMENT:
Artikolu 1
1. Il-kwoti tal-ħut stabbiliti fir-Regolamenti (KE) Nru 1139/2008, (KE) Nru 1322/2008, (KE) Nru 1359/2008 u (KE) Nru 43/2009 huma miżjuda kif muri fl-Anness I jew imnaqqsa kif muri fl-Anness II.
2. Il-paragrafu 1 għandu japplika bla ħsara għat-tnaqqisiet ipprovduti fir-Regolament (KE) Nru 147/2007 u (KE) Nru 635/2008.
Artikolu 2
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, it-23 ta’ Lulju 2009.

Labels: 6